S-1377/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 25. febrúar 2020, á hendur:

„Í-kk-þgf H-kk-þgf […] fyrir eftirtalin umferðarlagabrot með því að hafa:

1. Mánudaginn 23. apríl 2018 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1500 ng/ml og kókaín 25 ng/ml) um Bókhlöðustíg í Reykjavík, við Þingholtsstræti, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 27. maí 2018 ekið bifreiðinni […] gegn rauðu umferðarljósi, sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1400 ng/ml) um Reykjanesbraut í Reykjavík, við aðrein að Smiðjuvegi, þar sem lögregla stöðvaði aksturinn.

[...]

Telst brot þetta varða við 1., sbr. 4. mgr. 7. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 94. og 1. mgr. 95. gr. umferðarlaga nr. 77/2019.

3. Miðvikudaginn 26. desember 2018 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 795 ng/ml) um Reykjanesbraut í Vatnsleysustrandarhreppi, við InnriNjarðvík, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Mánudaginn 4. febrúar 2019 ekið bifreiðinni […] sviptur ökurétti um Bugðu í Reykjavík, við Búðavað, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Þriðjudaginn 19. febrúar 2019 ekið bifreiðinni […] sviptur ökurétti um Krókháls í Reykjavík, við Öskju, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Fimmtudaginn 17. október 2019 ekið bifreiðinni […] sviptur ökurétti um Reykjanesbraut í Hafnarfirði, við Lækjargötu, þar sem lögregla stöðvaði aksturinn.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Laugardaginn 19. október 2019 ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 305 ng/ml) um Eiríksgötu í Reykjavík þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 50. gr.. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Við þingfestingu málsins 1. apríl 2020 féll ákæruvaldið frá sakargiftum samkvæmt töluliðum nr. 6 og 7 í ákæru, auk þess sem fallið var frá sakargiftum í ákærulið nr. 2 er varða akstur gegn rauðu ljósi sbr. 1., sbr. 4. mgr. 7. gr., sbr. 1. mgr. 94. gr. umferðarlaga nr. 77/2019.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín, að virtum framangreindum breytingum við þingfestingu málsins. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1983. Samkvæmt framlögðu sakavottorði, dagsettu 19. febrúar 2020, var ákærða gerð sektarrefsing að fjárhæð 1.000.000 króna með viðurlagaákvörðun Héraðsdóms Reykjavíkur 26. apríl 2013, meðal annars fyrir akstur undir áhrifum ávana og fíkniefna. Með dómi Héraðsdóms Reykjavíkur 17. mars 2014 var ákærði dæmdur í 60 daga fangelsi, skilorðsbundið í tvö ár, meðal annars fyrir akstur undir áhrifum ávana og fíkniefna. Dómurinn var hegningarauki við framangreinda viðurlagaákvörðun sama dómstóls.

Við ákvörðun refsingar verður miðað við að ákærða sé nú öðru sinni gerð refsing fyrir akstur undir áhrifum ávana og fíkniefna, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.260.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 44 daga.

Með vísan til lagaákvæða í ákæru er ákærði sviptur ökurétti í 4 ár frá uppkvaðningu dóms þessa að telja.

Ákærði greiði 313.737 krónur í sakarkostnað.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, Í-kk-nf H-kk-nf, greiði 1.260.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 44 daga.

Ákærði er sviptur ökurétti í 4 ár frá uppkvaðningu dómsins að telja.

Ákærði greiði 313.737 krónur í sakarkostnað.

B-kvk-nf V-kvk-nf

Ákærði, Í-kk-nf H-kk-nf, greiði 1.260.000 króna sekt til ríkissjóðs innan fjögurra vikna frá uppkvaðningu dóms þessa að telja en sæti ella fangelsi í 44 daga.

Ákærði er sviptur ökurétti í 4 ár frá uppkvaðningu dómsins að telja.

Ákærði greiði 313.737 krónur í sakarkostnað.

B-kvk-nf V-kvk-nf